
ACORD 19/2008, DE 6 DE FEBRER, DEL PLE DEL CONSELL DE L’AUDIOVISUAL DE CATALUNYA

Exp. Núm.[ds]_11_07_Instrucció general LOPD. Aprovació inicial del projecte d’Instrucció general.

1. La necessitat i oportunitat de l’elaboració d’una Instrucció general per la qual es creen fitxers que contenen dades de caràcter personal gestionats pel Consell de l’Audiovisual de Catalunya, troba el seu principal fonament en el dret de protecció de dades de caràcter personal, recollit a l’apartat 4 de l’article 18 de la Constitució Espanyola de 1978. En desenvolupament d’aquesta previsió constitucional, es va dictar la Llei Orgànica 5/1992, de 29 d’octubre, de regulació del tractament automatitzat de les dades de caràcter personal (LORTAD), derogada una vegada va entrar en vigor la Llei Orgànica 15/1999, de 13 de desembre, de protecció de dades de caràcter personal (LOPD) que va ser modificada per la Llei 62/2003, de 30 de desembre, de mesures fiscals, administratives i de l’ordre social. 

2. D’acord amb aquesta normativa, la protecció de les dades caràcter personal ha d’ésser salvaguardada mitjançant la implantació de les mesures necessàries, d’índole tècnica i organitzativa que garanteixin la seguretat d’aquestes dades i n’evitin l’alteració, la pèrdua, el tractament o l’accés no autoritzat, tenint en compte l’estat de la tecnologia, la naturalesa de les dades emmagatzemades i els riscos a què estan exposats.

3. Per aquest motiu el Consell de l'Audiovisual de Catalunya ha considerat necessari identificar, inventariar i avaluar el nombre de fitxers automatitzats que contenen dades de caràcter personal, en ordre a regularitzar la situació de les notificacions de fitxers declarats a l'Agència Catalana de Protecció de Dades, així com realitzar el cens dels responsables de fitxer (jurídics i funcionals); crear el Document de Seguretat i la documentació, les normes, els estàndards i els procediments organitzatius, tècnics i jurídics definits com a mesures de nivell bàsic, mitjà i alt; fomentar la conscienciació del personal en matèria del tractament de dades de caràcter personal i informar-los de la legislació vigent en la matèria, d'una banda, i dels riscos que puguin esdevenir-se en la pràctica, així com les mesures necessàries per evitar-los, de l’altra; concretar el grau d'adaptació de l'organització de seguretat necessària per administrar, gestionar i controlar la seguretat de la informació; adequar les cessions de dades entre el Consell i les Administracions públiques o terceres parts i, finalment, adequar els diferents procediments implantats, d'acord amb allò que preveu la normativa esmentada.

En aquest sentit, l’article 20 de la LOPD preveu que « la creación, modificación o supresión de los ficheros de las Administraciones públicas sólo podrán hacerse por medio de disposición general publicada en el «Boletín Oficial del Estado» o Diario oficial correspondiente».

4. La Llei 22/2005 de la comunicació audiovisual de Catalunya, en el seu article 117 atribueix al Consell la potestat reglamentària «per a desenvolupar els preceptes de la llei i de les altres lleis en matèria audiovisual en els àmbits relatius a les condicions aplicables als títols habilitants per a l’exercici de la llibertat de comunicació i a les obligacions a què resten subjectes els prestadors i distribuïdors de serveis de comunicació audiovisual d’acord amb la llei». Així mateix, estableix que «les disposicions reglamentàries del Consell reben el nom d’Instruccions». En conseqüència, la Llei de comunicació audiovisual de Catalunya atribueix,  una habilitació expressa al Consell sobre la potestat reglamentària i normativa.

5. Les Instruccions generals del Consell de l'Audiovisual de Catalunya, tenen els mateixos trets característics que els reglaments. Així, les Instruccions generals han de ser considerades disposicions de caràcter general, tenen eficàcia normativa ja que s’integren a l’Ordenament jurídic, generen força obligatòria respecte als ciutadans i els poders públics, i finalment, les instruccions del Consell estan sotmeses a uns límits com a requisits per a la seva validesa. Aquests límits es tradueixen en el respecte del principi de competència per exercir la potestat reglamentària, del principi de jerarquia normativa i del principi de legalitat en quan que el Consell haurà de sotmetre les Instruccions generals al procés d’elaboració de les disposicions de caràcter general.

DE CONFORMITAT amb el que s’estableix en la lletra f  de l’article 10 de la Llei 2/2000, de 4 de maig, del Consell de l’Audiovisual de Catalunya; l’article 117 de la Llei 22/2005, de 29 de desembre, de la comunicació audiovisual de Catalunya i els apartats 2 i 3 de l’article 32 de l’Acord 3/2001, de 28 de febrer, pel qual s’aprova l’Estatut orgànic i de funcionament del Consell de l’Audiovisual de Catalunya.

El Ple del Consell de l'Audiovisual de Catalunya, ha adoptat els següents,

ACORDS

1. Aprovar el projecte d’Instrucció general per la qual es creen fitxers que contenen dades de caràcter personal gestionats pel Consell de l’Audiovisual de Catalunya, el qual s’incorpora com a annex i part integrant d’aquest acord.
2. Sotmetre a informació pública el projecte d’Instrucció general pel termini de quinze dies, mitjançant edicte publicat en el Diari Oficial de la Generalitat de Catalunya a l’efecte de formular-hi les al·legacions i suggeriments que es considerin oportuns.

Barcelona, 6 de febrer de 2008

Josep M. Carbonell i Abelló                                Dolors Comas d’Argemir i Cendra

President                                                            Consellera secretària
PROJECTE D’INSTRUCCIÓ GENERAL PER LA QUAL ES CREEN FITXERS QUE CONTENEN DADES DE CARACTER PERSONAL GESTIONATS PEL CONSELL DE L’AUDIOVISUAL DE CATALUNYA

Exposició de motius

El Consell de l'Audiovisual de Catalunya, en virtut de la potestat autoorganitzativa que li confereix l’article 1 de la Llei 2/2000, de 4 de maig, del Consell, considera necessari crear diferents fitxers de tractament automatitzat de dades de caràcter personal. 

L'article 20 de la Llei orgànica 15/1999, de 13 de desembre, de protecció de dades de caràcter personal, disposa que la creació, la modificació o la supressió dels fitxers de les administracions públiques només es pot fer mitjançant una disposició general publicada al diari oficial corresponent.

Igualment, el Reial decret 1720/2007, de 21 de desembre, pel qual s'aprova el Reglament de desenvolupament de la Llei Orgànica 15/1999, de 13 de desembre de protecció de dades de caràcter personal, estableix els diferents nivells de seguretat en funció del tipus de dades que continguin els fitxers i de la seva aplicació: bàsic, mitjà i alt.

En conseqüència, a fi de fer efectiu el mandat legal, el Consell de l'Audiovisual de Catalunya, mitjançant disposició de caràcter general, procedeix a crear fitxers que contenen dades de caràcter personal gestionats per aquest Consell; a fixar el nivell de seguretat exigible a cada fitxer; a garantir la màxima transparència en el tractament automatitzat de dades de caràcter personal, i a assegurar, d'aquesta manera, a la ciutadania de Catalunya l'exercici dels seus drets legítims.

En virtut de tot això, el Consell de l’Audiovisual de Catalunya, després d’escoltar els sectors afectats i sotmetre a informació pública, i vist el dictamen de la Comissió Jurídica Assessora, adopta la Instrucció general següent

Article 1. Declaració de fitxers

La present Instrucció general té com a objecte crear i declarar els fitxers de tractament de dades de caràcter personal que es relacionen a l’annex I.

Article. 2 Creació 

Es fa pública la creació de la relació dels fitxers automatitzats i manuals que contenen dades de caràcter personal gestionats pel Consell de l’Audiovisual de Catalunya, que són els que es detallen a l’annex I d'aquesta Instrucció general i que estan dins de l'àmbit d'aplicació de la Llei orgànica 15/1999, de 13 de desembre, de protecció de dades de caràcter personal, així com la seva adequació a les prescripcions que estableix el Reial decret 994/1999, d’11 de juny, pel qual s'aprova el Reglament de mesures de seguretat del fitxers automatitzats que continguin dades de caràcter personal, la Llei 5/2002, de 19 d'abril, de l'Agència Catalana de Protecció de Dades, i la resta de normativa d'aplicació en matèria de protecció de dades de caràcter personal.

Article 3. Exercici de drets

L’annex I estableix la denominació, la finalitat i els usos previstos per a cada fitxer; les persones i els col·lectius afectats o obligats a subministrar les dades de caràcter personal; els procediments de recollida de dades; l'estructura bàsica del fitxer i la descripció del tipus de dades de caràcter personal que contenen; les cessions de dades i les transferències de dades que es prevegin a països tercers, l'òrgan administratiu responsable i davant el qual es poden exercir els drets d'accés, de rectificació, de cancel·lació i d’oposició, i les mesures de seguretat aplicables amb indicació del nivell bàsic, mitjà o alt exigible.

Article 4. Mesures de gestió i organització

La persona titular de l’òrgan administratiu responsable de cada fitxer que conté dades de caràcter personal, especificades a l'annex 1, ha d'adoptar les mesures tècniques, jurídiques, de gestió i organitzatives necessàries recollides en el “Document de seguretat” del Consell de l’Audiovisual de Catalunya per tal de fer efectius els drets de la ciutadania que reconeix la Llei orgànica 15/1999, de 13 de desembre, i la resta de normativa d'aplicació.

Article 5. Investigacions i estudis

En els casos que calgui utilitzar dades de caràcter personal per a alguna investigació relacionada amb els fitxers especificats a l’annex I, s’ha de realitzar amb dades dissociades. En el supòsit que no es puguin dissociar les dades, cal sol·licitar el consentiment a les persones afectades per poder utilitzar les seves dades amb aquesta finalitat.

Disposició final

Aquesta Instrucció general entra en vigor l'endemà d’haver estat publicada al DOGC.

Barcelona, ................

ANNEX I

A. Fitxer “Recursos humans”

1. Nom i descripció del fitxer que es crea: fitxer “Recursos humans”, que conté dades relatives al personal i als membres del Consell.

2. L’òrgan administratiu responsable del fitxer: Secretaria General.

3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant l'aplicació informàtica de gestió integrada de personal/sistema integrat de personal GIP/SIP i el correlatiu en paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, número de la Seguretat Social, adreça, telèfon i signatura) dades de característiques personals (estat civil, data de naixement, sexe i edat) dades acadèmiques i professionals (formació, titulacions i experiència professional) detalls de l'ocupació (lloc de treball, dades no econòmiques de la nòmina i historial de la persona treballadora) dades econòmiques, financeres i d'assegurances (dades bancàries i dades econòmiques de la nòmina) dades especialment protegides (descompte sindical en el cas que ho sol·liciti la persona interessada) i altres dades especialment protegides (dades de salut).

7. La descripció detallada de la finalitat i dels usos del fitxer: gestió del personal del Consell i usos derivats de la gestió dels recursos humans, incloent-hi la gestió de nòmines, la formació, la prevenció de riscos laborals, el règim disciplinari i l’absentisme laboral.

8. Les persones o els serveis sobre els quals es pretén obtenir dades o que resulten obligats a subministrar-les: personal i membres del Consell.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: les persones usuàries del web www.cac.cat, amb la finalitat de facilitar el coneixement i el contacte amb les persones responsables de les àrees o els serveis d'interès per als ciutadans. Els mediadors, els agents, els corredors i les companyies asseguradores, necessaris per formalitzar les pòlisses d'assegurança que el Consell mantingui contractades amb la finalitat d'assegurar riscos relacionats amb l'activitat laboral o professional dels seus empleats. A l'entitat bancària designada per a l'abonament dels salaris i les percepcions econòmiques que corresponguin (si la persona interessada sol·licita la domiciliació bancària de la seva nòmina). També és previst cedir dades a l'autoritat laboral competent, a l’Agència Estatal d'Administració Tributària, a la Tresoreria General de la Seguretat Social i a les  administracions públiques que estableix la legislació vigent.

11. Nivell de seguretat exigible: alt.

B. Fitxer “Proveïdors” 

1. Nom i descripció del fitxer que es crea: fitxer “Proveïdors”, que conté dades dels proveïdors que subministren productes o serveis al Consell.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt

5. El sistema d'informació al qual pertany el fitxer: fitxer automatitzat gestionat mitjançant l'aplicació informàtica de gestió econòmica. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura) informació comercial (activitats i negocis) econòmica, financera i d'assegurances (dades bancàries), transaccions de béns i serveis (béns i serveis subministrats o rebuts per la persona afectada i transaccions financeres).

7. La descripció detallada de la finalitat i dels usos del fitxer: gestió administrativa, fiscal i comptable dels proveïdors.

8. Les persones o els serveis sobre els quals es pretén obtenir dades o que resulten obligats a subministrar-les: proveïdors.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: a les administracions públiques que estableix la legislació vigent, a l'Agència Estatal d'Administració Tributària i a les entitats bancàries col·laboradores.

11. Nivell de seguretat exigible: baix.

C. Fitxer “Becaris i personal en pràctiques”

1. Nom i descripció del fitxer que es crea: fitxer “Becaris i personal en pràctiques”, que conté dades del personal que es troba en període de pràctiques o de formació.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, número de la Seguretat Social, adreça, telèfon i signatura) dades de característiques personals (estat civil, data de naixement, sexe i edat) dades acadèmiques i professionals (formació, titulacions i experiència professional) detalls de l'ocupació (lloc de treball, dades no econòmiques de la nòmina i historial de la persona treballadora).

7. La descripció detallada de la finalitat i dels usos del fitxer: gestió dels períodes i treballs de pràctiques realitzats en el Consell.

8. Les persones o els serveis sobre els quals es pretén obtenir dades o que resulten obligats a subministrar-les: becaris i personal en pràctiques.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: a les administracions públiques que estableix la legislació vigent.

11. Nivell de seguretat exigible: baix.

D. Fitxer “Selecció de personal”

1. Nom i descripció del fitxer que es crea: fitxer “Selecció de personal”, que conté dades dels candidats a llocs de treball oferts pel Consell en processos de selecció de personal.

2. L’òrgan administratiu responsable del fitxer: Secretaria General.

3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura) dades de característiques personals (estat civil, data de naixement, sexe i edat) dades acadèmiques i professionals (formació, titulacions i experiència professional).

7. La descripció detallada de la finalitat i dels usos del fitxer: realització de processos de selecció de personal.

8. Les persones o els serveis sobre els quals es pretén obtenir dades o que resulten obligats a subministrar-les: sol·licitants.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: no se’n preveuen.

11. Nivell de seguretat exigible: baix.

E. Fitxer “Registre de prestadors de serveis de comunicació audiovisual” 

1. Nom i descripció del fitxer que es crea: fitxer “Registre de prestadors de serveis de comunicació audiovisual”, que conté dades personals facilitades de membres, empleats i accionistes dels prestadors de serveis de comunicació audiovisual de Catalunya.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura) dades acadèmiques i professionals (formació, titulacions i experiència professional), detalls d'ocupació (professió i lloc de treball), informació comercial (activitats, negocis i llicències) econòmica, financera i d'assegurances (inversions i béns patrimonials), transaccions de béns i serveis (béns i serveis subministrats o rebuts per la persona afectada i transaccions financeres). Dades d'infraccions i sancions imposades.

7. La descripció detallada de la finalitat i dels usos del fitxer: manteniment d'un registre públic de prestadors de serveis de comunicació audiovisual.

8. Les persones o els serveis sobre els quals es pretén obtenir dades o que resulten obligats a subministrar-les: prestadors de serveis de comunicació audiovisual que utilitzen l'espai radioelèctric a l'empara d'una llicència atorgada pel Consell de l'Audiovisual de Catalunya, que tenen el seu domicili a Catalunya o que hi exerceixen principalment les seves activitats.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: atès que s’integren en un registre públic, és previst cedir les dades a qualsevol persona que ho sol·liciti.

11. Nivell de seguretat exigible: mitjà.

F. 
Fitxer “Prestadors i  distribuïdors de serveis de comunicació audiovisual”

1. Nom i descripció del fitxer que es crea: fitxer “Prestadors i distribuïdors de serveis de comunicació audiovisual”, que conté dades personals facilitades de membres, empleats i accionistes dels prestadors i els distribuïdors de serveis de comunicació audiovisual de Catalunya.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d'oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura) dades acadèmiques i professionals (formació, titulacions i experiència professional), detalls d'ocupació (professió i lloc de treball), informació comercial (activitats, negocis i llicències) econòmica, financera i d'assegurances (inversions i béns patrimonials), transaccions de béns i serveis (béns i serveis subministrats o rebuts per la persona afectada i transaccions financeres). Dades d'infraccions i sancions imposades.

7. La descripció detallada de la finalitat i dels usos del fitxer: compliment de les obligacions encomanades al Consell de l'Audiovisual de Catalunya.

8. Les persones o els serveis sobre els quals es pretén obtenir dades o que resulten obligats a subministrar-les: els prestadors de serveis de comunicació audiovisual de la Generalitat i dels ens locals de Catalunya, prestadors de serveis de comunicació audiovisual que utilitzen l'espai radioelèctric a l'empara d'una llicència (títol habilitant) atorgada pel Consell de l'Audiovisual de Catalunya, que tenen el seu domicili a Catalunya o que hi exerceixen principalment les seves activitats, els prestadors de xarxes i serveis de comunicació electrònica i els distribuïdors de serveis de comunicació audiovisual dirigits al públic de Catalunya, així com els prestadors de serveis de comunicació audiovisual no inclosos en apartats anteriors que difonen continguts específicament adreçats al públic de tot o de part del territori de Catalunya.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: les autoritzades per la legislació vigent.

11. Nivell de seguretat exigible: mitjà.

G. Fitxer “Queixes, reclamacions i opinions”

1. Nom i descripció del fitxer que es crea: fitxer “Queixes, reclamacions i opinions”, que conté dades personals dels ciutadans i ciutadanes que dirigeixen queixes, reclamacions i opinions al Consell sobre continguts emesos pels prestadors de serveis de comunicació audiovisual.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: automatitzat.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura) dades facilitades pels reclamants en les seves queixes i reclamacions.

7. La descripció detallada de la finalitat i dels usos del fitxer: gestió, tramitació, control i seguiment dels expedients i de les actuacions realitzades arran de les queixes i reclamacions formulades pels ciutadans.

8. Les persones o els serveis sobre els quals es pretén obtenir dades o que resulten obligats a subministrar-les: denunciants.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals:  les parts i les persones interessades en el procediment administratiu que es pugui derivar de la queixa o la reclamació.

11. Nivell de seguretat exigible: alt.

H. Fitxer “Relacions institucionals”

1. Nom i descripció del fitxer que es crea: fitxer “Relacions institucionals”, que conté dades personals de càrrecs públics, responsables d'empreses i entitats relacionades, principalment, amb el sector audiovisual.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, adreça i telèfon) detalls d'ocupació (professió i lloc de treball) i informació comercial (activitats, negocis i llicències).

7. La descripció detallada de la finalitat i dels usos del fitxer: gestió i manteniment de les relacions institucionals i tramesa de comunicats de premsa del Consell.

8. Les persones o els serveis sobre els quals es pretén obtenir dades o que resulten obligats a subministrar-les: càrrecs públics i persones de contacte.

9. Procediment de recollida de les dades: directament de la persona interessada, de fonts accessibles al públic i de facilitades per terceres persones.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: no se’n preveuen.

11. Nivell de seguretat exigible: baix.

I. Fitxer “Control del registre d'accessos”

1. Nom i descripció del fitxer que es crea: fitxer “Control del registre d'accessos”, que conté dades dels visitants que accedeixen a l'edifici.

2. L’òrgan administratiu responsable del fitxer: Secretaria General.

3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, DNI, adreça, telèfon i signatura).

7. La descripció detallada de la finalitat i dels usos del fitxer: manteniment de la seguretat a la seu del Consell mitjançant el control d'accés de les persones que accedeixen a l’interior de l’edifici.

8. Les persones o els serveis sobre els quals es pretén obtenir dades o que resulten obligats a subministrar-les: persones que accedeixen a l'edifici.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: no se’n preveuen.

11. Nivell de seguretat exigible: baix.

J. Fitxer “Biblioteca”

1. Nom i descripció del fitxer que es crea: fitxer “Biblioteca”, que conté dades de les persones que sol·liciten el préstec de llibres o de fons documentals del Consell.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, DNI, adreça, telèfon i signatura).

7. La descripció detallada de la finalitat i dels usos del fitxer: control del préstec de llibres, de publicacions i de fons documentals dipositats a la biblioteca del Consell.

8. Les persones o els serveis sobre els quals es pretén obtenir dades o que resulten obligats a subministrar-les: usuaris del servei de biblioteca.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: no se’n preveuen.

11. Nivell de seguretat exigible: baix.

K. Fitxer “Expedients i llicències (títols habilitants)”

1. Nom i descripció del fitxer que es crea: fitxer “Expedients i llicències (títols habilitants)”, que conté dades de persones incloses en la tramitació d'expedients i de llicències.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, DNI, adreça, telèfon i signatura) detalls d'ocupació (professió i lloc de treball) i informació comercial (activitats, negocis i llicències).

7. La descripció detallada de la finalitat i dels usos del fitxer: gestió, tramitació i control dels expedients, les llicències, les concessions i els concursos tramitats pel Consell.

8. Les persones o els serveis sobre els quals es pretén obtenir dades o que resulten obligats a subministrar-les: persones incloses en la tramitació dels expedients.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: les que preveu la llei.

11. Nivell de seguretat exigible: mitjà.

L. Fitxer “Catalogació de continguts audiovisuals”

1. Nom i descripció del fitxer que es crea: fitxer “Catalogació de continguts audiovisuals”, que conté dades de les intervencions realitzades en prestadors de serveis de comunicació audiovisual dins de l'àmbit territorial de Catalunya.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: automatitzat.

5. El sistema d'informació al qual pertany el fitxer: fitxer automatitzat gestionat mitjançant l’aplicació informàtica denominada Tarsys.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, imatge i veu) detalls d'ocupació (professió i lloc de treball) i informació comercial (activitats i negocis).

7. La descripció detallada de la finalitat i dels usos del fitxer: gestió i organització d'un fons audiovisual amb les emissions realitzades en prestadors de serveis de comunicació audiovisual dins de l'àmbit territorial de Catalunya.

8. Les persones o els serveis sobre els quals es pretén obtenir dades o que resulten obligats a subministrar-les: persones que intervenen en emissions públiques de ràdio i televisió en prestadors de serveis de comunicació audiovisual, dins de l'àmbit territorial de Catalunya.

9. Procediment de recollida de les dades: fonts accessibles al públic.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: les persones sol·licitants.

11. Nivell de seguretat exigible: baix.

M. Fitxer “Fòrum d'entitats de persones usuàries de l'audiovisual”

1. Nom i descripció del fitxer que es crea: fitxer “Fòrum d'entitats de persones usuàries de l'audiovisual”, que conté dades de les persones que integren el Fòrum.

2. L’òrgan administratiu responsable del fitxer: Secretaria General.

3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, imatge i veu) detalls d'ocupació (professió i lloc de treball) i informació comercial (activitats i negocis).

7. La descripció detallada de la finalitat i dels usos del fitxer: gestió i exercici de les tasques de secretaria del Fòrum.

8. Les persones o els serveis sobre els quals es pretén obtenir dades o que resulten obligats a subministrar-les: membres del Fòrum d'entitats de persones usuàries de l'audiovisual.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: els visitants del web del Consell.

11. Nivell de seguretat exigible: baix.

N. Fitxer “Mesa per la diversitat en l’audiovisual”
1. Nom i descripció del fitxer que es crea: fitxer “Mesa per la diversitat en l'audiovisual”, que conté dades de les persones que integren la Mesa.

2. L’òrgan administratiu responsable del fitxer: Secretaria General.

3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença núm. 321,  08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, DNI, adreça, telèfon i signatura) detalls d'ocupació (professió i lloc de treball) i informació comercial (activitats i negocis).

7. La descripció detallada de la finalitat i dels usos del fitxer: gestió i exercici de les tasques de secretaria de la Mesa.

8. Les persones o els serveis sobre els quals es pretén obtenir dades o que resulten obligats a subministrar-les: membres de la Mesa per la diversitat en l'audiovisual.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: els visitants del web del Consell.

11. Nivell de seguretat exigible: baix.

O. Fitxer “Quaderns del CAC”

1. Nom i descripció del fitxer que es crea: fitxer “Quaderns del CAC”, que conté dades dels subscriptors de la revista que edita el Consell.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, DNI, adreça, telèfon i signatura) detalls d'ocupació (professió i lloc de treball) i informació comercial (activitats i negocis).

7. La descripció detallada de la finalitat i dels usos del fitxer: fitxer utilitzat per gestionar la tramesa de la revista Quaderns del CAC, així com de la resta de publicacions que edita el Consell.
8. Les persones o els serveis sobre els quals es pretén obtenir dades o que resulten obligats a subministrar-les: subscriptors i sol·licitants de la revista i publicacions que edita el Consell.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: no se’n preveuen.

11. Nivell de seguretat exigible: baix.

P. Fitxer “Investigadors i col·laboradors”
1. Nom i descripció del fitxer que es crea: fitxer “Investigadors i col·laboradors”, que conté dades de les persones que col·laboren en les publicacions del Consell o que realitzen estudis d'investigació per a l’organisme.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura) informació comercial (activitats i negocis) econòmica, financera i d'assegurances (dades bancàries) i transaccions de béns i serveis (béns i serveis subministrats o rebuts per la persona afectada i transaccions financeres).

7. La descripció detallada de la finalitat i dels usos del fitxer: gestió de les relacions amb les persones que col·laboren en les publicacions del Consell o que realitzen estudis d'investigació per a l’organisme.

8. Les persones o els serveis sobre els quals es pretén obtenir dades o que resulten obligats a subministrar-les: investigadors i col·laboradors.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: les que estableix la legislació vigent per als fitxers de les administracions públiques, l'Agència Estatal d'Administració Tributària i les entitats bancàries col·laboradores.

11. Nivell de seguretat exigible: baix.

Q. Fitxer “Premis i ajuts”

1. Nom i descripció del fitxer que es crea: fitxer “Premis i ajuts”, que conté dades de les persones que participen en les convocatòries públiques dels premis i dels ajuts que atorga el Consell.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura) dades acadèmiques i professionals (formació i titulacions) i detalls d'ocupació (professió i lloc de treball).

7. La descripció detallada de la finalitat i dels usos del fitxer: gestió de la participació en les convocatòries de premis i d’ajuts.

8. Les persones o els serveis sobre els quals es pretén obtenir dades o que resulten obligats a subministrar-les: participants i sol·licitants.

9. Procediment de recollida de les dades: directament de la persona interessada.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: es preveu la comunicació pública dels guanyadors i dels beneficiaris mitjançant la publicació de les seves dades identificatives en el Diari oficial de la Generalitat de Catalunya i en el web del Consell.

11. Nivell de seguretat exigible: baix.

R. Fitxer “Registre d'entrades i sortides”

1. Nom i descripció del fitxer que es crea: fitxer “Registre d'entrades i sortides”, que conté dades personals incloses en les comunicacions escrites que entren o surten del Consell.

2. L’òrgan administratiu responsable del fitxer: Secretaria General.
3. L’òrgan administratiu davant el qual s’han d'exercir els drets d'accés, de rectificació, de cancel·lació i d’oposició: Secretaria General del Consell de l'Audiovisual de Catalunya, c/ Entença, 321, 08029 Barcelona.

4. Caràcter informatitzat o manual estructurat del fitxer: mixt.

5. El sistema d'informació al qual pertany el fitxer: fitxer automatitzat gestionat mitjançant aplicacions ofimàtiques del Consell. A més, ha d’existir un fitxer no automatitzat en suport paper.

6. El tipus de dades de caràcter personal que s'hi han d’incloure: dades de caràcter identificatiu (nom i cognoms, NIF, adreça, telèfon i signatura).

7. La descripció detallada de la finalitat i dels usos del fitxer: gestió del registre general d'entrades i sortides de documents.

8. Les persones o els serveis sobre els quals es pretén obtenir dades o que resulten obligats a subministrar-les: persones incloses en les comunicacions escrites que entren o surten del Consell.

9. Procediment de recollida de les dades: directament de la persona interessada i mitjançant terceres persones.

10. Les entitats i els òrgans destinataris de les cessions previstes, indicant-hi de manera expressa les que constitueixin transferències internacionals: les que preveu la llei. 

11. Nivell de seguretat exigible: baix.

